בפגישה הראשונה הוא כמעט לא דיבר. היא חשבה שהוא בסך הכל קצת ביישן, אולי נבוך מהסיטואציה. בכל זאת, הם היו אמורים להתחתן. והנה, בפעם הראשונה שהם רואים זה את זה, הם מוקפים בבני המשפחה. היא, יסמין, בת 30 מיישוב ערבי בצפון, כבר הרגישה את הלחץ. "הגעתי לגיל הזה בלי להתחתן וכולם התייחסו אליי כאל חריגה, כאילו אני שווה פחות מנשים אחרות שהן כבר אמהות", סיפרה ל"הארץ". "אח שלי אמר שזו ההזדמנות האחרונה שלי לחתונה ושאני בושה למשפחה אם אני לא מתחתנת. גם המשפחה שלו לחצה עליי ועל אמא שלי".